Claus Meyer, 52 år og temmelig stresset madentreprenør, sætter hver dag penge til på sit enorme madprojekt i Grand Central Terminal - otte restauranter og serveringssteder fordelt på tre steder i New Yorks berømte hovedbanegård. Det går fremad, men der er stadig ikke nok gæster.

»Du kan bande på, at jeg taber penge. Hvor mange vil jeg ikke sige«, siger Meyer med et grin fra en telefon i København.

»Men det har jeg vidst hele tiden. Ikke engang hjemme i Danmark kan man starte et projekt med 340 ansatte og forvente, at man tjener penge med det samme«.